Κύπελλο Ελλάδος ποδοσφαίρου ανδρών 1963-64

Η 22η διοργάνωση του κυπέλλου Ελλάδας 1963-64 ήταν μια χρονιά που σημαδεύτηκε από εκτεταμένα επεισόδια και καταστροφές που σημειώθηκαν κατά τη διάρκεια του πρώτου ημιτελικού μεταξύ του Παναθηναϊκού και του Ολυμπιακού το απόγευμα της 17ης Ιουνίου του 1964 στο γήπεδο της Λεωφόρου Αλεξάνδρας και έμεινε στην ιστορία ως «ημιτελικός - ολοκαύτωμα». Η ΕΠΟ μηδένισε Ολυμπιακό και Παναθηναϊκό, δεν όρισε καινούργιο αγώνα και η ΑΕΚ, που είχε προκριθεί στον τελικό νικώντας τον Πιερικό, αναδείχθηκε Κυπελλούχος Ελλάδος στα χαρτιά.https://www.mixanitouxronou.gr/o-quot-telikos-tis-nychtas-quot-poy-den-oloklirothike-pote-i-epeisodiaki-anametrisi-panathinaikoy-olympiakoy-me-xeno-diaititi/

 Ο «ημιτελικός - ολοκαύτωμα» 

Στην κανονική διάρκεια, ο αγώνας έληξε ισόπαλος 1-1 έπειτα από ένα άκρως υποτονικό παιχνίδι και οδηγήθηκε στην παράταση υπό τις διαρκείς αποδοκιμασίες των θεατών. Σύμφωνα με τους ισχύοντες κανονισμούς, αν μετά την παράταση ο αγώνας έληγε ισόπαλος τότε θα διεξαγόταν επαναληπτικός αγώνας μία εβδομάδα αργότερα στο Στάδιο Καραϊσκάκη. Η νωθρότητα και αδιαφορία που επέδειξαν οι ποδοσφαιριστές των δύο ομάδων για τη νίκη εξαγρίωσε τους προκατειλημμένους φιλάθλους, που υποπτεύθηκαν βάσιμα «στημένο» αποτέλεσμα ώστε να επαναληφθεί η αναμέτρηση, επ' ωφελεία των ταμείων και των δύο ομάδων. Ούτε οι αποδοκιμασίες ούτε τα συνθήματα του τύπου «Θα μπούμε μέσα» συνέτισαν τους παίκτες, οι οποίοι συνέχισαν στον ίδιο, απελπιστικά ανιαρό ρυθμό, τον αγώνα - παρωδία. Το ποτήρι ξεχείλισε στο 112', όταν ο  αρχηγός του Παναθηναϊκού, Μίμης Δομάζος, αστόχησε προ κενής εστίας από απόσταση τριών μέτρων. Υπό τις επευφημίες 25.000 εξαγριωμένων φιλάθλων, εκατοντάδες οπαδοί του Παναθηναϊκού και του Ολυμπιακού εισέβαλαν στον αγωνιστικό χώρο και με πρωτοφανή μανία έριξαν τα κιγκλιδώματα, κατέστρεψαν τους προβολείς του γηπέδου, ξερίζωσαν τα γκολπόστ και άναψαν μεγάλες πυρκαγιές στο χώρο του κέντρου επιστρατεύοντας ό,τι εύφλεκτο βρήκαν μπροστά τους: μαδέρια, καθίσματα, διαφημιστικές πινακίδες κ.λπ., ενώ στη συνέχεια επιτέθηκαν σε ποδοσφαιριστές, διαιτητές και προπονητές από κοινού και χωρίς να συμπλακούν μεταξύ τους. Τα επεισόδια συνεχίστηκαν και εκτός του γηπέδου και προκάλεσαν μεγάλη αναστάτωση στο κέντρο της Αθήνας.Ιστοσελίδα ΕΠΟ, μορφή pdf Χρειάστηκαν πολύωρες προσπάθειες των οργάνων της τάξης για να σβηστούν οι φωτιές, ενώ την επόμενη ημέρα η Λεωφόρος θύμιζε σκηνικό βομβαρδισμένης πόλης και το ζήτημα έφτασε ως τη Βουλή με σχετική επερώτηση. Ο απολογισμός θα ήταν πολύ βαρύτερος αν ο Ολλανδός διαιτητής Ματέις, διαβλέποντας την αναπόφευκτη πυράκτωση, δεν διέκοπτε, κυριολεκτικά «στο παραπέντε», τη συνάντηση. Οι 22 παίκτες, εξοργιστικά νωθροί στις κινήσεις τους μέχρι τότε, πρόλαβαν μόλις και μετά βίας να καταφύγουν στα αποδυτήρια, καταδιωκόμενοι από τους μαινόμενους οπαδούς και υπό τη βροχή νομισμάτων, αναπτήρων, παπουτσιών και καθισμάτων.Οι οπαδοί Παναθηναϊκού και Ολυμπιακού καίνε το γήπεδο της Λεωφόρου Αλεξάνδρας, Ιστορικό Λεύκωμα 1964, σελ. 130-131, Καθημερινή (1997).

Η ΕΠΟ δεν τόλμησε να ορίσει επαναληπτικό αγώνα και έτσι η διοργάνωση διακόπηκε. Ως αποτέλεσμα των επεισοδίων, από την επόμενη σεζόν άλλαξε και ο κανονισμός των αγώνων κυπέλλου, καταργήθηκαν οι επαναληπτικοί αγώνες και καθιερώθηκε η κλήρωση με στρίψιμο του νομίσματος από τους διαιτητές επί τόπου μέσα στο γήπεδο αν μετά την παράταση το σκορ είχε παραμείνει ισόπαλο (ο κανονισμός αυτός ίσχυσε έως το 1969, καθώς στη συνέχεια καθιερώθηκε διεθνώς από την FIFA η διαδικασία των πέναλτι). Στο κύπελλο Κυπελλούχων της επόμενης χρονιάς δηλώθηκε η νικήτρια του άλλου ημιτελικού ΑΕΚ (είχε νικήσει 3-1 τον Πιερικό), ενώ σήμερα η ΕΠΟ, επειδή δεν υπήρξε αποτέλεσμα κάποιου αγώνα μετά τον άλλο ημιτελικό, αναγνωρίζει επίσημα την ΑΕΚ ως νικήτρια της διοργάνωσης 1963-64.

 Οι αγώνες (από τη φάση των 32 και μετά) 

ΑντίπαλοιΣκορΑντίπαλοιΣκορΦάση των 32 
|colspan=7 style="text-align: center;" bgcolor=lightblue|Φάση των 16 Αναγέννηση Άρτας - ΑΕΚ
|0-7Ολ. Κοζάνης - Βύζας Μεγάρων
|2-2 (παρ.), 1-4ΑΕΚ Καλαμάτας - Πανιώνιος
|1-5Άρης - Παναθηναϊκός
|0-2 (παράταση)
|-
|Παγχανιακός - Εθνικός0-1
|Ολυμπιακός - Ηρακλής
|2-0Παναθηναϊκός - Ελπίδα Δράμας4-1
|ΠΑΟΚ - ΑΕΚ0-3 (παράταση)Ολυμπιακός - Ροδιακός10-2
|Πανιώνιος - Προοδευτική1-2 (παράταση)Απόλλων Αθηνών - Παλλαμιακή3-0 
|Ατρόμητος Αθηνών - Αιγάλεω
|2-1Φωστήρας - Πιερικός
|0-2Πιερικός - Νίκη Βόλου1-0
|-
|Παναιγιάλειος - Προοδευτική0-1
|Εθνικός - Απόλλων Αθηνών0-1
|-
|Εδεσσαϊκός - ΠΑΟΚ1-4
|colspan=7 style="text-align: center;" bgcolor=lightblue|Προημιτελικοί 
|-
|Ολυμπ. Κοζάνης - Απόλλων Καλαμ.
|2-2 (παρ.), 2-1Προοδευτική - ΑΕΚ
|0-1Αβέρωφ Ιωαννίνων - Ηρακλής
|0-2Παναθηναϊκός - Βύζας Μεγάρων3-0
|-
|Άρης - Άρης Πτολεμαΐδας
|1-0Ατρόμητος Αθ. - Ολυμπιακός
|1-5Νίκη Βόλου - Αχιλλέας Τριανδρίας6-2
|Πιερικός - Απόλλων Αθηνών
|2-0Βύζας Μεγάρων - Α.Ε. Χαλανδρίου3-0
|colspan=7 style="text-align: center;" bgcolor=lightblue|Ημιτελικοί 
|-
|Α.Ο. Αιγάλεω - Αττικός Κολωνού
|2-1Πιερικός - ΑΕΚ
|1-3Εύριπος Χαλκίδας - Ατρόμητος Αθ.
|0-2Παναθηναϊκός - Ολυμπιακός1-1 (παρ. - διακόπηκε)

Κυπελλούχος Ελλάδας 1964200pxΑΕΚ6ος τίτλος

 Παραπομπές 

 Εξωτερικοί σύνδεσμοι 


 ΕΠΟ, τελικοί 1961-70

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1963-1964